
ΑΠΟΣΠΑΣΜΑ                        
Από το πρακτικό της με αριθ. 12ης/2023  Συνεδρίασης

της Οικονομικής Επιτροπής

του Δήμου Λευκάδας

Αριθ. Απόφ. 144/2023
Στη Λευκάδα σήμερα  στις 20 του μηνός Απριλίου του έτους  2023,  ημέρα  Πέμπτη και  ώρα 12:00,  ήλθε σε τακτική διά ζώσης συνεδρίαση, η Οικονομική Επιτροπή του Δήμου, σύμφωνα με τις δ/ξεις του άρθρου 75 του Ν.3852/2010 όπως αυτό αντικαταστάθηκε από το άρθρο 77 του Ν. 4555/18 και τις δ/ξεις του άρθρου 78 του Ν. 4954/22, ύστερα από την αριθ. πρωτ: 8369/13.4.2023 έγγραφη πρόσκληση του Προέδρου της, η οποία επιδόθηκε  νόμιμα στα μέλη της.
Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω πέντε (5) μέλη, άρχισε η Συνεδρίαση.

Τα ανωτέρω απόντα μέλη απουσίαζαν, αν και κλήθηκαν νόμιμα.

Τα πρακτικά τηρήθηκαν από την γραμματέα της Οικονομικής Επιτροπής, Αιμιλία Χαλκιοπούλου, υπάλληλο  του  Δήμου Λευκάδας.

Τέθηκαν για συζήτηση τρία (3) θέματα Εκτός Ημερήσιας Διάταξης.

ΘΕΜΑ 2ο: Απόφαση Ο.Ε.  για καθορισμό  όρων διακήρυξης για την μίσθωση ιδιωτικής έκτασης εντός οικισμού  στην Νικιάνα κοιν. Αλεξάνδρου  Δ.Ε.  Λευκάδας.
 Εισηγητής: Αναστάσιος Γαζής, Πρόεδρος Ο.Ε., Αντιδήμαρχος

Ο Πρόεδρος της Ο.Ε. κ. Αναστάσιος Γαζής, Αντιδήμαρχος, εισηγούμενος το θέμα έθεσε υπόψη των μελών της Επιτροπής τα εξής:

    
«Σύμφωνα  με  την αριθ.  96/2023  απόφαση του  Δ.Σ Λευκάδας  , η οποία ελήφθη κατόπιν αιτήματος του Κ.Σ. της Κ. Αλεξάνδρου , ο Δήμος θα πρέπει προβεί στην διαδικασία μίσθωσης χώρου στάθμευσης αυτοκινήτων στα όρια του οικισμού Νικιάνας  για την εξυπηρέτηση  κατοίκων και επισκεπτών.  

  
Η μίσθωση  των δημοτικών  χώρων γίνεται με την διαδικασία της δημοπρασίας όπως προβλέπεται από τις διατάξεις του άρθρου 192 του Δ κ Κ κώδικα  και του Π.Δ.  270/81. 

   
Προτείνω  στην Ο.Ε. του  Δήμου Λευκάδας να προχωρήσει στην κατάρτιση των όρων διακήρυξης της δημοπρασίας  και συγκεκριμένα  εισηγούμαι : 

  
Δημοπρασία  μειοδοτική, φανερή  και προφορική για τη μίσθωση  ενός  (01) ακινήτου  (οικοπεδικής  έκτασης) από το Δήμο μας το οποίο θα χρησιμοποιηθεί ως χώρος στάθμευσης αυτοκινήτων στην περιοχή Νικιάνα  Κ. Αλεξάνδρου  Δ.Ε. Λευκάδας     και καλούμε τους ενδιαφερόμενους να εκδηλώσουν ενδιαφέρον σε προθεσμία είκοσι (20) ημερών από τη δημοσίευση της διακήρυξης.

1) Περιγραφή  του  μισθίου - μισθώματος

Τo  ακίνητο πρέπει να βρίσκεται  στην Νικιάνα Κοινότητας Αλεξάνδρου εντός του  οικισμού με έκταση περίπου μισού  (1/2) στρέμματος.

2) Τρόπος Διενέργειας της Δημοπρασίας

       Η  δημοπρασία διεξάγεται σε δύο φάσεις ως εξής: 

Α.  Διακήρυξη εκδήλωσης ενδιαφέροντος. 

Οι  προσφορές ενδιαφέροντος  μαζί  με τους τίτλους ιδιοκτησίας ,  κατατίθενται στο Δήμο και στη συνέχεια η αρμόδια  υπηρεσία τις αποστέλλει στην επιτροπή του άρθρου 7 του ΠΔ 270/81, η οποία με επιτόπια έρευνα, κρίνει περί της καταλληλότητας των προσφερομένων ακινήτων και περί του αν ταύτα πληρούν τους όρους της παρούσας διακήρυξης. Η  επιτροπή  συντάσσει σχετική έκθεση, εντός δέκα (10) ημερών από της λήψεως των προσφορών.  Οι  λόγοι αποκλεισμού  ενός  ακινήτου αιτιολογούνται  επαρκώς στην έκθεση.  Η έκθεση αξιολόγησης, μαζί με τις προσφορές ενδιαφέροντος, αποστέλλονται στο δήμο, ο οποίος την κοινοποιεί  σε κάθε έναν που εκδήλωσε ενδιαφέρον. 

Β. Διενέργεια δημοπρασίας.

 Στη συνέχεια ο Δήμαρχος ορίζει  ημέρα και ώρα διεξαγωγής της δημοπρασίας, καλώντας με αποδεικτικό, να λάβουν μέρος   σε αυτή  μόνο εκείνοι των οποίων τα ακίνητα κρίθηκαν κατάλληλα κατά τη διαδικασία της πρώτης φάσης. Κατά  τη διενέργεια  της δημοπρασίας συντάσσεται πρακτικό το οποίο μετά τη λήξη της δημοπρασίας υπογράφεται από τον μειοδότη και τον εγγυητή. 

1. Δικαίωμα αποζημίωσης
Ο τελευταίος μειοδότης δεν αποκτά δικαίωμα προς αποζημίωση από τη μη έγκριση των πρακτικών της δημοπρασίας από το αρμόδιο όργανο του δήμου  ή της διοικητικής αρχής που έχει αντίστοιχη αρμοδιότητα. 

2.   Σύμβαση 

Ο  τελευταίος μειοδότης υποχρεούται όπως εντός δέκα ημερών από την κοινοποίηση, που ενεργείται με αποδεικτικό παραλαβής, της απόφασης της διοικητικής αρχής περί κατακυρώσεως ή εγκρίσεως του αποτελέσματος της δημοπρασίας, να προσέλθει μαζί με τον εγγυητή του για την σύνταξη και υπογραφή της σύμβασης, άλλως και η κατατεθείσα εγγύηση καταπίπτει υπέρ του δήμου χωρίς δικαστική παρέμβαση. 

Ενεργείται  δε αναπλειστηριασμός εις βάρος του και του εγγυητή του, οι οποίοι ευθύνονται για το μεγαλύτερο τυχόν οικονομικό αποτέλεσμα της δημοπρασίας από αυτό της προηγούμενης.

Μετά  το πέρας της παραπάνω προθεσμίας των δέκα ημερών η σύμβαση θεωρείται ότι καταρτίστηκε οριστικά.

3. Διάρκεια Μίσθωσης

Η  διάρκεια της μίσθωσης ορίζεται για τρία έτη,  δηλαδή μέχρι 31.12.2025 με δυνατότητα παράτασης για ακόμη ένα (01) έτος  με απόφαση του Δ.Σ , εφόσον αυτό κριθεί αναγκαίο από τον Δήμο και εφόσον υπάρξει έγγραφη συγκατάθεση του ιδιοκτήτη. 

4. Προθεσμία καταβολής του Μισθώματος
Το μίσθωμα θα καταβάλλεται εφάπαξ μέχρι 30/10 κάθε έτους.

5. Δικαιολογητικά συμμετοχής
Τα δικαιολογητικά συμμετοχής στην δημοπρασία, αυτών που τα ακίνητά τους κριθούν  κατάλληλα είναι τα παρακάτω:

Α. Εγγυητική επιστολή  για συμμετοχή στη δημοπρασία  σύμφωνα με το άρθρο 3 παρ.3 του ΠΔ 270/81. Η εγγύηση  συμμετοχής πρέπει να αποτελεί ποσοστό δέκα επί τοις εκατόν (10%) του ορίου ανώτερης προσφοράς, τούτου υπολογιζόμενου προκειμένου μεν για χρόνο μικρότερο του έτους για ολόκληρο το χρόνο της μίσθωσης, προκειμένου δε για χρόνο μεγαλύτερο του έτους, ενός έτους τουλάχιστον.

Β. Δημοτική ενημερότητα.
6. Υποχρεώσεις μισθωτή
Ο μισθωτής υποχρεούται να διατηρεί και διαφυλάσσει την κατοχή του μισθίου, τις υπέρ αυτού δουλειές, τα όρια αυτού και εν γένει το μίσθιο, σε καλή κατάσταση, προστατεύοντας αυτό απέναντι σε κάθε καταπάτηση, διαφορετικά ευθύνεται σε αποζημίωση. 

Η παράδοση του μισθίου  στον Δήμο θα γίνει από τον ιδιοκτήτη ή τον νόμιμα εξουσιοδοτημένο για το σκοπό αυτό αντίκλητό του, ο οποίος θα υποδείξει στον εκπρόσωπο του Δήμου Λευκάδας  τα ακριβή όρια του ακινήτου.

7. Κρατήσεις
Το μίσθωμα υπόκειται στις εκάστοτε νόμιμες κρατήσεις.

8. Λήξη  μίσθωσης
Ο μισθωτής υποχρεούται με τη λήξη της μίσθωσης, να παραδώσει το μίσθιο στην κατάσταση στην οποία το παρέλαβε, διαφορετικά ευθύνεται σε αποζημίωση.

9. Αναμίσθωση – Υπεκμίσθωση
Σιωπηρή  αναμίσθωση,  ως και υπεκμίσθωση του μισθίου από τον μισθωτή απαγορεύεται απολύτως.

10.  Δημοσίευση  Διακήρυξης
Περίληψη της διακήρυξης θα δημοσιευθεί στον πίνακα ανακοινώσεων του Δήμου Λευκάδας και στα γραφεία της Κ. Αλεξάνδρου Δ.Ε. Λευκάδας   . 

11  Επανάληψη  της  δημοπρασίας

Η  δημοπρασία επαναλαμβάνεται οίκοθεν από τον δήμαρχο εάν δεν παρουσιάσθηκε κατ' αυτήν μειοδότης. 

Η  δημοπρασία επαναλαμβάνεται κατόπιν αποφάσεως της  Οικονομικής Επιτροπής αν:

α)  το αποτέλεσμα  αυτής δεν εγκριθεί από την Οικονομική επιτροπή λόγω ασύμφορου του επιτευχθέντος αποτελέσματος ή σφάλματος στη διενέργεια της δημοπρασίας

β)  μετά  την κατακύρωση της δημοπρασίας, ο τελευταίος μειοδότης και ο εγγυητής του αρνούνται να υπογράψουν τα πρακτικά, ή τη σύμβαση μίσθωσης επίσης όταν μετά την κοινοποίηση στον τελευταίο μειοδότη της εγκριτικής επί του αποτελέσματος της δημοπρασίας αποφάσεως δεν προσέλθει αυτός εμπροθέσμως για την σύνταξη και υπογραφή της σύμβασης.

Στην περίπτωση (β) η δημοπρασία, επαναλαμβάνεται εις βάρος του τελευταίου μειοδότη και του εγγυητή αυτού, ως ελάχιστον δε όριο προσφοράς ορίζεται το επ' ονόματι τούτου κατακυρωθέν ποσόν, δυνάμενο να μειωθεί με απόφασης της Οικονομικής Επιτροπής . 

Η  επαναληπτική  δημοπρασία γνωστοποιείται με περιληπτική διακήρυξη του δημάρχου αναφερομένης στους όρους της πρώτης διακήρυξης και δημοσιευομένης, πέντε (5) τουλάχιστον ημέρας προ της ημέρας της διενέργειας της δημοπρασίας, διεξάγεται δε σύμφωνα με τα όσα αναφέρθηκαν.

Η  επανάληψη της δημοπρασίας ενεργείται με βάση τη δοθείσα τελευταία προσφορά κατά την προηγούμενη δημοπρασία.

12 Πληροφόρηση ενδιαφερομένων
Πληροφορίες για τη δημοπρασία  παρέχονται από το Γραφείο Εσόδων Περιουσίας Ταμείου , Δήμου Λευκάδας, τις εργάσιμες ημέρες και ώρες Διεύθυνση  Αντ.Τζεβελέκη –Διοικητήριο Τηλέφωνο 2645360563  e mail : politis@lefkada.gov.gr
     Αντίγραφο της διακήρυξης χορηγείται ή αποστέλλεται στους ενδιαφερόμενους ύστερα από αίτηση που υποβάλλεται στην παραπάνω διεύθυνση.»
Μετά από διαλογική συζήτηση, η Ο.Ε.  αφού  έλαβε υπόψη της:

· την ανωτέρω εισήγηση

· το άρθρο 75 του Ν. 3852/10  περί λειτουργίας Ο.Ε. & Ε.Π.Ζ. όπως αντικαταστάθηκε από το  άρθρο 77   του Ν. 4555/18

· το άρθρο 72 του Ν. 3852/10 περί αρμοδιοτήτων Ο.Ε. όπως τροποποιήθηκε από το άρθρο 31 του Ν. 5013/23.
ΑΠΟΦΑΣΙΖΕΙ ΟΜΟΦΩΝΑ
Τον καθορισμό των  όρων διακήρυξης για την μίσθωση ιδιωτικής έκτασης εντός οικισμού  στην Νικιάνα κοιν. Αλεξάνδρου  Δ.Ε.  Λευκάδας, σύμφωνα με τη ανωτέρω εισήγηση.

Η απόφαση αυτή πήρε αύξοντα αριθμό: 144/2023.              
     

        Ο Πρόεδρος 

                          

 Τα Μέλη

     
              ΓΑΖΗΣ ΑΝΑΣΤΑΣΙΟΣ[image: image1.png]

